CELEX: 32007R0243
Language: lv
Date: 2007-03-06 00:00:00
Title: Komisijas Regula (EK) Nr. 243/2007 ( 2007. gada 6. marts ) par atļauju izmantot 3-fitāzi ( Natuphos ) kā dzīvnieku barības piedevu (Dokuments attiecas uz EEZ)

13.3.2007   
            
            
               LV
            
            
               Eiropas Savienības Oficiālais Vēstnesis
            
            
               L 73/4
            
         
      KOMISIJAS REGULA (EK) Nr. 243/2007
   (2007. gada 6. marts)
   par atļauju izmantot 3-fitāzi (Natuphos) kā dzīvnieku barības piedevu
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1), un jo īpaši tās 9. panta 2. punktu,
   tā kā:
   
               (1)
            
            
               Ar Regulu (EK) Nr. 1831/2003 atļauts izmantot piedevas dzīvnieku barībā un noteikts šādas atļaujas piešķiršanas pamatojums un kārtība.
            
         
               (2)
            
            
               Saskaņā ar Regulas (EK) Nr. 1831/2003 7. pantu iesniegts pieteikums, lai saņemtu atļauju pielikumā minētajam preparātam. Pieteikumam bija pievienoti sīkāki dati un dokumenti, kas vajadzīgi saskaņā ar minētās regulas 7. panta 3. punktu.
            
         
               (3)
            
            
               Pieteikums attiecas uz atļauju Aspergillus niger (CBS 101.672) ražotajam enzīmu preparātam 3-fitāze, kas paredzēts atšķirtiem sivēniem, gaļas cūkām, gaļas cāļiem un ko klasificēs katgorijā “zootehniskās piedevas”.
            
         
               (4)
            
            
               Eiropas Pārtikas nekaitīguma iestāde (turpmāk “iestāde”) 2006. gada 15. jūnija lēmumā un 2006. gada 17. maija lēmumā secināja, ka Aspergillus niger (CBS 101.672) ražotajai 3-fitāzei nav kaitīgas ietekmes uz dzīvnieku un cilvēku veselību vai vidi (2). Turklāt tā secināja, ka Aspergillus niger (CBS 101.672) ražotais enzīmu preparāts 3-fitāze nerada arī nekādus citus apdraudējumus, kuru dēļ saskaņā ar Regulas (EK) Nr. 1831/2003 5. panta 2. punktu atļauju nevarētu piešķirt. Iestādes atzinumā ieteikti piemēroti pasākumi lietotāju drošībai. Tā neuzskata, ka ir vajadzīgas īpašas uzraudzības prasības pēc pārdošanas. Šajā atzinumā arī apstiprināts ar Regulu (EK) Nr. 1831/2003 izveidotās Kopienas references laboratorijas iesniegtais ziņojums par dzīvnieku barības piedevas analītisko metodi. Minētā preparāta novērtējumā konstatēts, ka Regulas (EK) Nr. 1831/2003 5. pantā paredzētie nosacījumi ir ievēroti. Attiecīgi ir jāatļauj šā preparāta izmantošana, kā minēts šīs regulas pielikumā.
            
         
               (5)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Saskaņā ar pielikumā minētajiem nosacījumiem kā dzīvnieku barības piedevu atļauj izmantot pielikumā aprakstīto preparātu, kas ietilpst “zootehnisko piedevu” kategorijā un “gremošanas veicinātāju” funkcionālajā grupā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 6. martā
      
         
            Komisijas vārdā –
         
         
            Komisijas loceklis
         
         Markos KYPRIANOU
         
      
   
   
      (1)  OV L 268, 18.10.2003., 29. lpp. Regulā grozījumi izdarīti ar Komisijas Regulu (EK) Nr. 378/2005 (OV L 59, 5.3.2005., 8. lpp.).
   
      (2)  Zinātnes ekspertu grupas piedevu un produktu vai dzīvnieku barībā izmantoto vielu jomā (FEEDAP) un zinātnes ekspertu grupas ģenētiski modificētu organismu jomā (GMO) atzinums par Aspergillus niger ražotā enzīmu preparāta Natuphos® (3-fitāze) drošumu un iedarbīgumu. Pieņemts 2006. gada 15. jūnijā (FEEDAP ekspertu grupa) un 2006. gada 17. maijā (GMO ekspertu grupa). EPNI Vēstnesis (2006) 369, 1.-19. lpp.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva (tirdzniecības nosaukums)
               
               
                  Sastāvs, ķīmiskā formula, apraksts, analītiskā metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas termiņš
               
            
                  Aktīvās vienības/kg kompleksās dzīvnieku barības ar mitruma saturu 12 %
               
            
                  
                     Zootehnisko piedevu kategorija. Funkcionālā grupa: gremošanas veicinātāji.
                  
               
            
                  4a 1600
               
               
                  
                     BASF Aktiengesellschaft
                  
               
               
                  3-fitāze
                  EK 3.1.3.8
                  (Natuphos5 000 G
                  
                     Natuphos5 000 L
                  
                     Natuphos10 000 G
                  
                     Natuphos10 000 L)
               
               
                  
                     Piedevas sastāvs:
                  
                  
                     Aspergillus niger (CBS 101.672) ražota 3-fitāze ar šādu minimālo aktivitāti:
                  cietā veidā: 5 000 FTU/g
                  šķidrā veidā: 5 000 FTU/ml
                  
                     Aktīvās vielas raksturojums:
                  
                  
                     Aspergillus niger (CBS 101.672) ražota 3-fitāze
                  
                     Analītiskā metode
                      (1)
                  
                  Kolometriska metode, ar ko mēra neorganisko fosfātu, ko enzīms izdala no fitāta substrāta.
               
               
                  Sivēni (atšķirti)
               
               
                  
                     —
                  
               
               
                  500 FTU
               
               
                   
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas temperatūru, glabāšanas laiku un stabilitāti pēc granulēšanas.
                           
                        
                              2.
                           
                           
                              Paredzēts lietot atšķirtiem sivēniem, kuru svars nepārsniedz 35 kg.
                           
                        
                              3.
                           
                           
                              Ieteicamā deva uz kg kompleksās dzīvnieku lopbarības: 500 FTU.
                           
                        
                              4.
                           
                           
                              Izmantošanai dzīvnieku barībā, kas satur vairāk par 0,23 % ar fitīnu saistītā fosfora.
                           
                        
               
                  2.4.2017.
               
            
                  Gaļas cūkas
               
               
                   
               
               
                  280 FTU
               
               
                   
               
               
                  
                              1.
                           
                           
                              Piedevas un premiksa lietošanas instrukcijā norāda glabāšanas laiku un stabilitāti pēc granulēšanas.
                           
                        
                              2.
                           
                           
                              Ieteicamā deva uz kg kompleksās dzīvnieku lopbarības: 400–500 FTU.
                           
                        
                              3.
                           
                           
                              Izmantošanai dzīvnieku barībā, kas satur vairāk par 0,23 % ar fitīnu saistītā fosfora.
                           
                        
            
                  Gaļas cāļi
               
               
                  —
               
               
                  375 FTU
               
               
                   
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas temperatūru, glabāšanas laiku un stabilitāti pēc granulēšanas.
                           
                        
                              2.
                           
                           
                              Ieteicamā deva uz kg kompleksās dzīvnieku lopbarības: 500–700 FTU.
                           
                        
                              3.
                           
                           
                              Izmantošanai dzīvnieku barībā, kas satur vairāk par 0,23 % ar fitīnu saistītā fosfora.
                           
                        
            
         (1)  Sīki dati par analītisko metodi ir pieejami Kopienas references laboratorijas interneta lapā: www.irmm.jrc.be/html/crlfaa/